फेमस टीवी एक्टर और फिल्म एवं टेलीविजन संस्थान (एफटीआईआई) के पूर्व चेयरपर्सन रहे गजेंद्र चौहान बहुत जल्द एक टीवी शो में राक्षस के रूप में नजर आने वाले हैं। वह सोनी चैनल के चर्चित शो विघ्नहर्ता गणेश में राक्षस का किरदार निभाते नजर आने वाले हैं। इस पौराणिक धारावाहिक में गजेंद्र दंभासुर नामक राक्षस के रूप में दिखाई देंगे। इससे पहले भी गजेंद्र कई टीवी शो में इस तरह के किरदार को निभा चुके हैं। वह अब अपने इस रोल को लेकर काफी एक्साइटेड हैं। ये पहला मौका है जब वह टीवी पर एक असुर का किरदार निभाते दिखाई देंगे।